Hulle moet daai “lid” vir al die skade aan die busse ,vragmotor en alle ander skade laat betaal elke maand.En as hy werkloos is sit hom agter tralies tot hy sy voorvaders gaan join.
Die 2014-Dakar-veldtydren in Suid-Amerika begin oor vier weke, en die inskrywingslys en wegspringnommers wat pas aangekondig is, bevestig dat die Suid-Afrikaanse jaers van Toyota Imperial, Giniel de Villiers/Dirk von Zitzewitz en Leeroy Poulter/Rob Howie hulle in die geselskap van die wêreld se voorste veldtydrenjaers sal bevind wanneer hulle die wêreld se langste en moeilikste motorsportbyeenkoms aandurf.
De Villiers, wat in sy elfde Dakar-ren jaag, en Von Zitzewitz spring in die derde plek voor die 2010-wenner Carlos Sainz van Spanje en sy Duitse navigator, Timo Gottschalk, in ’n Amerikaans geboude duinebesie (#303) weg. Die Spanjaard Nani Roma, wat die motorfietsafdeling in 2004 gewen het voordat hy agter die stuur van ’n motor ingeskuif het, en sy Franse navigator, Michel Perrin, spring in die vyfde plek in nog ’n MINI (#304) weg.
Die byeenkoms hervat op 13 Januarie oor die Andes-bergreeks deur die hoogste bergpas in Argentinië – ’n hoogte van meer as 4 900 meter – tot in Chile vir sneltrajek 8 tussen Salta en Calama.
Die ren eindig met die kortste sneltrajek – 157 kilometer – van La Serena na die hawestad Valparaiso, die sogenaamde Pêrel van die Stille Oseaan, met sy 44 heuwels vol kleurvolle huisies met ’n uitsig oor die see.